REISER TIL USA - ESTA  Vi gjør oppmerksom på at innreisebestemmelser kan endre seg på kort varsel. Det er den reisendes ansvar å påse at reisedokument er gyldig for innreise og gjøre seg kjent med de til enhver tid gjeldende innreisebestemmelser til det enkelte land. Den amerikanske ambassaden i Oslo kan gi utfyllende informasjon om visum og opphold i USA. Det kreves innreisetillatelse til USA (ESTA): Du søker på internett via ESTAs hjemmeside (Electronic System for Travel Authorization) https://esta.cbp.dhs.gov/esta/ Din ESTA-søknad må sendes inn i god tid, og senest 72 timer før avreise. Dette koster 21 USD pr. person. Denne avgiften betales med kredittkort når man søker. I de fleste tilfeller får man svar umiddelbart eller innen noen minutter. Som søker vil du få tre alternative svar: Authorization Approved: Innreisen er godkjent. Travel Not Authorized: Søknaden er ikke godkjent, og du må kontakte Den amerikanske ambassade for innreise til USA. Authorization Pending: Innreise er enda ikke godkjent. Du må selv kontrollere på ESTA sin hjemmeside for endelig beskjed. Dette kan ta opptil 72 timer. Ved godkjent søknad mottar du et "application number" som skal vises sammen med passet ved innsjekking på flyplassen i forbindelse med avreise til USA. Har du ikke innreisetillatelse/application number, vil du bli avvist ved innsjekking og nektet innreise til USA. Det er den enkelte reisende sitt ansvar å søke via ESTA og sørge for at opplysningene som oppgis er korrekte. Aller travel kan derfor ikke bistå med nevnte søknad. Gyldighet pass For nordmenn som reiser  til USA skal passet skal være gyldig i minst 6 måneder etter hjemreise. Øvrig Dersom du ikke er norsk statsborger må du selv kontakte Den amerikanske ambassade eller myndighetene i ditt opprinnelsesland angående regler for pass, visum og innreise.